Իլյա Լագուտենկո

Իլյա Իգորի Լագուտենկո (, ), ռուս ռոք-երաժիշտ, «Մումիյ Տրոլլ» () խմբի հիմնադիրն ու առաջատարը։ Մասնագիտությամբ արևելագետ է։ Պարգևատրվել է «Վլադիվոստոկի առջև մեծ ավանդի համար» օրդենով։

Կենսագրություն
Լագուտենկոն ծնվել է 1968 թվականի հոկտեմբերի 16-ին Մոսկվայում։ 1969 թվականին, երբ կույրաղիքի հեռացման անհաջող վիրահատության պատճառով մահանում է իր հայրը՝ ճարտարապետ Իգոր Լագուտենկոն, վեց ամսական Իլյայի ընտանիքը տեղափոխվում է իր մայրական հայրենի քաղաք Վլադիվոստոկ։

Կրթություն
Իլյան հաջողաբար սովորել է Վլադիվոստոկի № 9 չիներենի խորացված ուսուցմամբ միջնակարգ դպրոցում։ Երգել է մանկական երգչախմբում։ Իր առաջին «Բոնի Պի» խումբը ստեղծել է պատանեկան տարիքում։ Ավարտել է Հեռավոր Արևելքի պետական համալսարանի արևելագիտական ֆակուլտետը։

Մումիյ Տրոլլ
1983 թվականին հիմնում է «Մումիյ Տրոլլ» ռոք-խումբը։ Այնուհետև ծառայության է անցնում Խաղաղօվկյանոսյան ռազմական նավատորմում։ Աշխատել է Չինաստանում և Մեծ Բրիտանիայում որպես կոմերցիոն ֆիրմաների խորհրդական։

«Մումիյ Տրոլլ» խումբը վերսկսել է իր գործունեությունը 1990-ականների վերջում, 1997 թ. ապրիլի 24-ին թողարկելով «Մորսկայա» ալբոմը։

Իլյա Լագուտենկոն փորձում է իրեն կինոմատոգրաֆիայում, որպես երաժիշտ, այնուհետև՝ դերասան։ Որպեսզի «ապահովի» ռուսական երաժշտության ապագան, իր մտահաղությամբ ստեղծվել է ստեղծագործական անձանց համար նախատեսված Ռուսաստանի առաջին սոցիալական ցանցը ` ikra.tv:

Ազատ ժամանակ Իլյան գրքեր է գրում։ 2009 թ. աշխատել է «Ճամփորդությունների գիրք» չորս մասից բաղկացած գրքի վրա, նվիրված «Մումիյ Տրոլլ» խմբի ճամփորդություններին։

Ընտանիք
 Հայր - Իգոր Վասիլիի Լագուտենկո  - ճարտարապետ
 Խորթ հայր - Կիբիտկին  - ծավային կապիտան
 Մայր - Ելենա Բորիսի Կիբիտկինա  - նկարիչ-մոդելավորող
 Քույր - Մարիա Կիբիտկինա
 Տատիկ - Վերոնիկա Իոսիֆի Տուր  - Մոսկվայի համալսարանի դասախոս
 Պապիկ - Վիտալի Պավելի Լագուտենկո  - ազգությամբ՝ բելառուս, ճարտարապես, Կ-7 սերիայի բնակելի շենքերի հեղինակ։
 Պապիկ - Նիկոլայ Իվանի Սավչեննկո  - ԲՈՒՀ-ի ռեկտոր Վլադիվոստոկում..
 Նախապապ (հայրական կողմից)  - լեհական ինտելիգենտ ընտանիքից, Ռուսաստան է տեղափոխվել Լեհաստանից Առաջին համաշխարհային պատերազմի ժամանակ։ 20 տարի անց գնդակահարվել է բոլշևիկների կողմից «ճապոնա-գերմանա-լեհական լրտեսության» համար մեղադրանքով։
 Նախատատ (մայրական կողմից)  - ևս լեհական ընտանիքից, որը Չինաստանից տեղափոխվել է Ռուսաստան, հետո կրկին վերադարձել Չինաստան։ Պատերազմից հետո բնակվել են Մագադանում, որտեղ ծնվել են երաժշտի տատիկն ու մայրը։

Անձնական կյանք
 Առաջին կինը (1987 - 2003) - Ելենա Լագուտենկո (Տրոյնովսկայա), «Բրատյա Գրիմմ» խմբի մենեջեր
 Զավակ - Իգոր Լագուտենկո (ծնվ. 17.05.1988), սովորել է Լոնդոնում.
 Երկրորդ կինը (2007 - 2008) - Աննա Ժուկովա (ծնվ. 1979 թ.), մարմնամարզիկ և մոդել։
 Դուստր  - Վալենտինա-Վերոնիկա (ծնվ. 2008 թ.)
 Դուստր  - Լետիցիա (ծնվ. 2010 թ. հունիսին)

Ծանուցումներ

Ռուսաստանի ռոք երաժիշտներ
1968 ծնունդներ
Հոկտեմբերի 16 ծնունդներ
Ռուս երգիչներ
Պոլիգլոտներ
Ռուս գրողներ
Ռուս բանաստեղծներ
Խորհրդային բանաստեղծներ
Ռուս դերասաններ
Ռուս կոմպոզիտորներ
Ռուս կինոդերասաններ
Ռուս նկարիչներ
Ռուս կիթառահարներ
Ռուս թարգմանիչներ
Ռուս արևելագետներ
Բանաստեղծներ այբբենական կարգով